EELNÕU
NARVA LINNAVALITSUS
MÄÄRUS

Toimetulekutoetuse vahenditest täiendava sotsiaaltoetuse 
piirmäära kinnitamine 2014. aastaks
Määrus kehtestatakse kohaliku omavalitsuse korralduse seaduse § 30 lõike 1 punkti 2, sotsiaalhoolekande seaduse § 42 lõike 4 ning Narva Linnavolikogu 12.12.2013.a. määruse nr 32 „Toimetulekutoetuse vahenditest täiendava sotsiaaltoetuse maksmise kord Narva linnas“               § 5 lõike 3 alusel.

Narva Linnavalitsus määrab:
1. Kinnitada 2014. aastaks täiendava sotsiaaltoetuse piirmääraks 300 eurot pere kohta.

2. Määrus jõustub seadusega sätestatud korras.

Narva Linnavalitsuse määruse „Toimetulekutoetuse vahenditest täiendava sotsiaaltoetuse 

piirmäära kinnitamine 2014. aastaks“ eelnõu juurde
Narva linna Sotsiaalabiameti 2014.a. eelarves on eraldatud riigieelarvest 1 456 481,00 eurot toimetulekutoetuse väljamaksmiseks. Seisuga 02.10.2014.a. on üleminekujääk summas                  650 000,00 eurot. 

Sotsiaalhoolekande seaduse § 42 lõike 4 kohaselt kui samal eelarveaastal riigieelarvest valla- ja linnaeelarvetele  eraldatud vahenditest toimetulekutoetuse maksmiseks ja vastavate vahendite eelmiste aastate jääkidest piisab toetuste maksmiseks, võib valla- või linnavalitsus vastaval eelarveaastal maksta nimetatud vahenditest ülejäävast osast abivajavatele isikutele toimetuleku soodustamiseks sotsiaaltoetusi või osutada sotsiaalteenuseid.

Vastavalt Narva Linnavolikogu 12.12.2013.a. määruse nr 32 „Toimetulekutoetuse vahenditest täiendava sotsiaaltoetuse maksmise kord Narva linnas“ § 5 lg 3 toetuse piirmäära kinnitab Narva Linnavalitsus.

Lähtudes toimunud kalkulatsioonist Narva linna Sotsiaalabiameti poolt, Narva linna Sotsiaalabiamet taotleb kinnitada 2014. aastaks täiendava sotsiaaltoetuse piirmääraks 300 eurot pere kohta.
Arvestades ülaltoodud, taotleb Narva linna Sotsiaalabiamet Narva Linnavalitsuse määruse „Toimetulekutoetuse vahenditest täiendava sotsiaaltoetuse piirmäära kinnitamine 2014. aastaks“ kinnitamist.

